**DĖL LEIDIMO KIRSTI SAUGOTINUS ŽELDINIUS**

2024 m. liepos 23 d. Nr. MV-409

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.2 papunkčiu, atsižvelgdamas į Rokiškio rajono savivaldybės administracijos Rokiškio miesto seniūnijos pateiktą informaciją:

1. L e i d ž i u kirsti vėtros pažeistą medį (gluosnis – 1 vnt., 80 cm skersmens), augantį valstybinėje žemėje, nesuformuotame žemės sklype (koordinatės: 6205935/598156), Įkalnės g., Rokiškio m.

2. N u s t a t a u, kad kertamų saugotinų želdinių atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas